**Meddelelse 2019 nr. 3**

**Indkaldelse til ordinær generalforsamling i Sanistål A/S**

**Til aktionærerne i Sanistål A/S**

**Ordinær generalforsamling i Sanistål A/S**

**torsdag, den 28. marts 2019 kl. 14.00**

**på Comwell Hvide Hus Aalborg, ”Kilden”, Vesterbro 2, 9000 Aalborg**

**Dagsorden:**

1. **Bestyrelsens beretning om selskabets virksomhed.**
2. **Fremlæggelse af årsrapporten til godkendelse samt beslutning om decharge for bestyrelse og direktion.**

Bestyrelsen foreslår, at den reviderede årsrapport for 2018 godkendes, samt at der meddeles decharge til bestyrelse og direktion.

1. **Beslutning om anvendelse af overskud eller dækning af tab i henhold til den godkendte årsrapport.**

Bestyrelsen henviser til årsrapporten for 2018 side 29 med det deri indeholdte forslag til anvendelse af årets resultat, således at der ikke udbetales udbytte for året 2018.

**4. Forslag fra bestyrelsen, der kan vedtages med simpelt stemmeflertal**:

4.1 Det foreslås, at bestyrelsen bemyndiges til at lade selskabet erhverve egne aktier med samlet nom. værdi på op til 10% af aktiekapitalen i overensstemmelse med den gældende lovgivning herom. Købsprisen må ikke afvige med mere end 10% fra børskursen på erhvervelses-tidspunktet. Bemyndigelsen skal gælde indtil selskabets næste ordinære generalforsamling.

4.2 Bestyrelsesmedlemmernes faste årlige vederlag foreslås uændret for 2019 at udgøre kr. 200.000 pr. medlem og kr. 600.000 til formanden.

**5. Valg af medlemmer til bestyrelsen.**

 I henhold til vedtægternes pkt. 22.1 er den generalforsamlingsvalgte del af bestyrelsen på valg hvert år. Anders K. Bønding og Sven Ruder er derfor på valg og foreslås begge genvalgt.

 Jens Jørgen Madsen og Søren Østergaard Sørensen genopstiller ikke.

For oplysning om de enkelte bestyrelsesmedlemmers ledelseshverv henvises til årsrapporten for 2018.

Bestyrelsen foreslår nyvalg af Kim Schrøder. Nærmere præsentation fremgår nedenfor:

Kim Schrøder er født i 1967 og er cand. merc. mat. fra CBS. Han er ejer og direktør i råd-
givningsvirksomheden CEO Clarity ApS, som hjælper virksomheder til vækst via brugen af teknologi og digitale værktøjer i salg, marketing og kunderelationer. Han er også investor og bestyrelsesmedlem i flere virksomheder. Kim Schrøder har en baggrund i konsulentvirksom-
hederne Arthur Andersen (Partner og European CIO) og Deloitte (Partner) og har tillige været adm. direktør for Intrum A/S. Kim Schrøder indstilles til nyvalg for at styrke bestyrelsens kompetencer inden for digitalisering af samhandel og kunderelationer, som er et fokusområde for Sanistål.

**6. Valg af revisor.**

Bestyrelsen foreslår genvalg af Ernst & Young Godkendt Revisionspartnerselskab.

Selskabet har besluttet at revisionsudvalgets funktioner udøves af den samlede bestyrelse.
Bestyrelsen er ikke blevet påvirket af tredjeparter og har ikke været underlagt nogen aftale med en tredjepart, som begrænser generalforsamlingens valg til visse revisorer eller revisionsfirmaer.

**7. Eventuelt.**

**Vedtagelseskrav**

Vedtagelse af dagsordenens punkter 2, 3, 4, 5 og 6 kræver simpelt flertal.

**Aktiekapitalens størrelse og aktionærernes stemmeret**

Selskabets aktiekapital på nominelt DKK 11.923.784,00 er fordelt på aktier a DKK 1,00 eller multipla heraf.

Hver aktie på nom. DKK 1,00 giver 1 stemme. Selskabets aktionærer kan udøve deres finansielle rettigheder gennem egen depotbank.

**Registreringsdato**

Aktionærer, der besidder aktier i selskabet på registreringsdatoen torsdag, den 21. marts 2019, har ret til at deltage i og stemme på generalforsamlingen.

Deltagelse er endvidere betinget af, at aktionæren rettidigt har løst adgangskort som beskrevet nedenfor.

**Bestilling af adgangskort**

Rekvirering af adgangskort til generalforsamlingen kan ske til og med fredag, den 22. marts 2019 kl. 23.59 på [www.sanistaal.com/da/investor/gf](http://www.sanistaal.com/da/investor/gf). Aktionærer kan tillige møde ved fuldmægtig. Adgangskort kan bestilles:

1. elektronisk via Saniståls InvestorPortal på [www.sanistaal.com/da/investor/gf](http://www.sanistaal.com/da/investor/gf)
2. skriftligt ved at returnere tilmeldingsblanket i udfyldt og underskrevet stand til VP Investor Services. Tilmeldingsblanketten kan downloades fra www.sanistaal.com/da/investor/gf og skal være VP Investor Services i hænde inden fristens udløb.

Aktionærer kan vælge at modtage det bestilte adgangskort enten:

1.    pr. mail – adgangskortet sendes straks efter tilmelding til aktionærens e-mailadresse i en mail med adgangskortet og stemmeseddel vedhæftet som PDF. Det skal medbringes på generalforsamlingen i udskrevet stand.

2.    pr. post – adgangskort fremsendes pr. post. Adgangskort og stemmesedler vil blive sendt med posten fra VP Investor Services fra torsdag den 21. marts 2019.

**Fuldmagt**

Aktionærer kan senest fredag, den 22. marts 2019 kl. 23.59 afgive fuldmagt på følgende måder:

* elektronisk via Saniståls InvestorPortal på [www.sanistaal.com/da/investor/gf](http://www.sanistaal.com/da/investor/gf).
* skriftligt ved at returnere fuldmagtsblanket i udfyldt og underskrevet stand til VP Investor Services. Fuldmagtsblanketten kan downloades fra [www.sanistaal.com/da/investor/gf](http://www.sanistaal.com/da/investor/gf) og skal være VP Investor Services i hænde inden fristens udløb.

**Brevstemme**

Aktionærer kan senest onsdag, den 27. marts 2019 kl. 23.59 afgive stemme på følgende måder:

* elektronisk via Saniståls InvestorPortal på [www.sanistaal.com/da/investor/gf](http://www.sanistaal.com/da/investor/gf).
* skriftligt ved at returnere brevstemmeblanket i udfyldt og underskrevet stand til VP Investor Services. Brevstemmeblanketten kan downloades fra [www.sanistaal.com/da/investor/gf](http://www.sanistaal.com/da/investor/gf) og skal være VP Investor Services i hænde inden fristens udløb.

**VP Investor Services**

Weidekampsgade 14, 2300 København S. E-mail: vpinvestor@vp.dk

**Spørgsmål fra aktionærerne**

Aktionærer vil have mulighed for at stille spørgsmål til dagsordenen inden generalforsamlingen, såfremt disse spørgsmål er selskabet i hænde senest onsdag, den 27. marts 2019 kl. 23.59. Der vil også kunne stilles spørgs-mål på selve generalforsamlingen.

**Yderligere oplysninger om generalforsamlingen**

På [www.sanistaal.com/da/investor/gf](http://www.sanistaal.com/da/investor/gf) findes yderligere oplysninger om generalforsamlingen, herunder det samlede antal aktier og stemmerettigheder på datoen for indkaldelse, årsrapport for 2018, indkaldelse samt tilmeldings-, fuldmagts- og brevstemmeblanket.

Såfremt der måtte være spørgsmål til indkaldelsen eller generalforsamlingen i øvrigt, kan Sanistål kontaktes på telefon nr. 9630 6162 mandag-torsdag fra kl. 8.00–16.00 og fredag kl. 08.00-14.00.

Med venlig hilsen

**Sanistål A/S**

På bestyrelsens vegne

Jens Jørgen Madsen

bestyrelsesformand